Ίθαν Χαπ

Ο Ίθαν Χαπ (αγγλ. Ethan Happ, γενν. Ιλινόι, 7 Μαΐου 1996) είναι Αμερικανός καλαθοσφαιριστής. Με ύψος 2.08 μέτρα αγωνίζεται ως σέντερ για την ισπανική Βαλένθια Μπάσκετ.

 Σταδιοδρομία στο κολέγιο 
Τη σεζόν 2015-16, ο Χαπ ξεκίνησε βασικός σε όλους τους αγώνες για τους Μπάντζερς και ονομάστηκε Big Ten Πρωτοετής της Χρονιάς. Επίσης, επιλέχθηκε ομόφωνα στην Big Ten Ομάδα Πρωτοετών της Χρονιάς και την Big Ten Καλύτερη Αμυντική Ομάδα. Επιλέχθηκε στην All-Big Ten τρίτη καλύτερη ομάδα από τα μέσα μαζικής ενημέρωσης και τους προπονητές. Ως δευτεροετής, ο Χαπ έγινε ένας πολύ βελτιωμένος παίκτης. Ονομάστηκε στην All-American τρίτη ομάδα της χρονιάς, αφού είχε κατά μέσο όρο 14 πόντους ανά αγώνα. 

Στις 22 Δεκεμβρίου 2018, ο Χαπ πήρε το 1.000ο ριμπάουντ της σταδιοδρομίας του σε μία νίκη επί του Γκράμπλινγκ Στέιτ Τάιγκερς. Στις 12 Φεβρουαρίου 2019, σημείωσε το 2.000ο πόντο του, καθιστώντας τον τον πρώτο παίκτη στο Big Ten που σημειώνει 2.000 πόντους και συγκεντρώσει 1.000 ριμπάουντ σε 35 χρόνια. 

 Επαγγελματική σταδιοδρομία 
Αφού δεν επιλέχθηκε στο NBA ντραφτ 2019, ο Χαπ υπέγραψε με τους Σικάγο Μπουλς για να αγωνιστεί με την ομάδα στο NBA Σάμερ Λιγκ 2019.https://madison.com/wsj/sports/college/basketball/men/ethan-happ-to-play-with-chicago-bulls-summer-league-squad/article_41a20905-e9fc-5c15-ac1b-5a40e138a8ce.html 

Στις 18 Ιουλίου 2019, υπέγραψε διετές συμβόλαιο με τον Ολυμπιακό, υπό τον προπονητή Ντέιβιντ Μπλατ. Στις 30 Ιουνίου αποτέλεσε παρελθόν για τους Πειραιώτες, δίχως να αγωνιστεί σε επίσημο αγώνα. 

Στις 7 Νοεμβρίου 2019, ανακοινώθηκε ο δανεισμός του στην ιταλική Βανόλι Κρεμόνα μέχρι το τέλος της σεζόν 2019-20. Ο Χαπ πραγματοποίησε πολύ καλή χρονιά στην Ιταλία μετρώντας 18.3 πόντους (δεύτερος σκόρερ στην Λγκα), 9.3 ριμπάουντ (δεύτερος ριμπάουντερ στη Λίγκα) και 2.5 ασίστ κατά μέσο όρο. 

Στις 10 Ιουλίου 2020, ανακοινώθηκε από την Φορτιτούντο Μπολόνια. Με την ομάδα μέτρησε 13.5 πόντους, 9.1 ριμπάουντ και 3.1 ασίστ μέσο όρο ανά παιχνίδι.

Στις 18 Ιανουαρίου 2021, η Ντινάμο Σάσαρι ανακοίνωσε την απόκτησή του. Σε 18 ματς είχε συνολικά 7.5 πόντους και 4.7 ριμπάουντ, ενώ στο BCL μετρούσε 12.9 πόντους, 6.9 ριμπάουντ και 2.6 ασίστ.

Στις 8 Ιανουαρίου 2022, συμφώνησε με την γερμανική Ρίζεν Λούντβιγκσμπουργκ. Μέχρι το καλοκαίρι μέτρησε 9.6 πόντους, 5.9 ριμπάουντ και 1.8 ασίστ στο Γερμανικό πρωτάθλημα και 9.3 πόντους, 6.8 ριμπάουντ και 2.3 ασίστ στο Μπάσκετμπολ Τσάμπιονς Λιγκ.

Στις 9 Ιουλίου 2022, συνέχισε στην Ισπανία για λογαριασμό της Μπρεογκάν. Στις 24 Νοεμβρίου 2022 κόντρα στην Ρεάλ Μαδρίτης, πέτυχε 21 πόντους (10/16 δίποντα, 1/2 βολές) με 19 ριμπάουντ και 2 ασίστ σε 32:05’. Με τη φανέλα της Μπρεογκάν πραγματοποίησε πολύ καλή σεζόν, αφού ολοκλήρωσε το πρωτάθλημα έχοντας 12.4 πόντους, 7.9 ριμπάουντ, 2.4 ασίστ και 1.9 κλεψίματα κατά μέσο όρο. 

Στις 29 Ιουνίου 2023, ανακοινώθηκε από την Γκραν Κανάρια. Τη σεζόν 2023-24, είχε 9.6 πόντους, 5.9 ριμπάουντ και 2.1 ασίστ σε 18:28 ανά αγώνα στο Eurocup.

Στις 2 Ιουλίου 2024, συμφώνησε με την Βαλένθια. Στις 28 Σεπτεμβρίου 2025, κατέκτησε το Σούπερ Καπ Ισπανίας, αφού η Βαλένθια νίκησε στον τελικό την Ρεάλ Μαδρίτης 98-94. 

 Διακρίσεις 

 Κολλέγιο 
 Δεύτερη ομάδα All-American - SN (2019) 
 2018 All-Big Ten Πρώτη Ομάδα (ΜΜΕ)  
 2017 Wooden Award Τελική Ψηφοφορία 
 2017 Τρόπαιο Νέισμιθ - Ημιτελικός 
 2017 Oscar Robertson Midseason Watch List 
 2017 Φιναλίστ του Βραβείου Καρίμ Αμπντούλ Τζαμπάρ 
 2017 All-American Δεύτερη Ομάδα (SI); All-American Τρίτη Ομάδα (USA Today, TSN) 
 2017 Big Ten Αμυντικός Παίκτης της Χρονιάς (AP) 
 2017 All-Big Ten Πρώτη Ομάδα 
 2017 Big Ten All-Tournament Ομάδα 
 2016 Big Ten Πρωτοετής της Χρονιάς 
 2016 All-Big Ten Τρίτη Ομάδα (ΜΜΕ) 
 2016 Big Ten Ομάδα Πρωτοετών της Χρονιάς 
 2x USBWA All-District (2017, '18) 
 2x NABC All-District (2017 πρώτη ομάδα, 2018 δεύτερη ομάδα) 
 2x Big Ten Καλύτερη Αμυντική Ομάδα (2016, '17) 
 2x Big Ten Παίκτης της Εβδομάδας 
 Παραπομπές 

 Εξωτερικοί σύνδεσμοι 
 Βιογραφικό στους Wisconsin 
 Προφίλ στο ESPN 
 Προφίλ στο Yahoo Sports 

Κατηγορία:Αμερικανοί καλαθοσφαιριστές
Κατηγορία:Σέντερ
Κατηγορία:Πάουερ φόργουορντ
Κατηγορία:Καλαθοσφαιριστές ΟΣΦΠ
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Γκουερίνο Βανόλι Μπάσκετ
Κατηγορία:Καλαθοσφαιριστές Ντίναμο Σάσαρι
Κατηγορία:Καλαθοσφαιριστές Ρίζεν Λούντβιγκσμπουργκ
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Βαλένθια
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Πρωταθλήματος Ισπανίας